אחיינה של דליה, נחשון, הביע גם הוא את מורת רוחו על נוהלי המדינה בכל הנוגע להגדרת נפגעי פעולות איבה. "בגלל שזה קרה על אדמת גרמניה, החליטו שזה לא פיגוע ושהמשפחה תתבע את הגרמנים, כי הכסף הוא מה שחשוב למדינה. לי כאב לראות שאין אף אחד, אף נציג של המדינה", אמר. "בעלה רמי נמצא בית חולים במצב קשה, כולם עכשיו איתו". "אם ראש עיריית הרצליה לא היה לוקח את הלוויה על עצמו, אנחנו היינו צריכים כשאבא בחו"ל להפעיל את כל המערך הזה. אנחנו מתסוכלים וכואב לנו מאוד על האירוע הזה. על זה שלא מכירים בה, על זה שאין התייחסות אפילו לא ברמה המדינית. אף אחד לא אמר מילה או חצי מילה. סך הכול רוצים לדעת שיש לנו פה גב. מי שנפגע בחו"ל, אמור להיות מוכר על ידי המדינה".